*Projekts*

Jelgavas novada dome

**LĒMUMS**

Jelgavā

2024. gada Nr. \_\_\_\_

**Par dzīvokļa īpašuma atsavināšanu par nosacīto cenu (Slimnīcas iela 3-5, Kalnciema pagasts)**

Izskatot Z. Š. atsavināšanas ierosinājumu, kas reģistrēts Jelgavas novada pašvaldībā 2023.gada 13.martā ar Nr. JNP/3-19.1/23/246, kurā lūgts atsavināt pašvaldībai piederošu dzīvokļa īpašumu Slimnīcas iela 3-5, Kalnciemā, Kalnciema pagastā, Jelgavas novadā, konstatēts:

1. dzīvokļa īpašums nodots atsavināšanai par nosacīto cenu ar Jelgavas novada domes 2023.gada 29.marta lēmumu Nr. 48 (pielikums protokolam Nr. 8/2023) “Par dzīvokļa īpašuma nodošanu atsavināšanai par nosacīto cenu”;
2. pamatojoties uz 2023.gada 13.marta vienošanos starp īrnieku un viņa ģimenes locekli par dzīvokļa atsavināšanu, par dzīvokļa īpašnieku kļūs D. S.;
3. saskaņā ar Pašvaldības mantas novērtēšanas, aprites un atsavināšanas komisijas 2024.gada 18.aprīļa lēmumu (sēdes protokols Nr.5), ņemot vērā sertificēta nekustamā īpašuma vērtētāja veikto novērtējumu, dzīvokļa īpašumam noteikta nosacītā cena 7600  EUR (septiņi tūkstoši seši simti *euro*).

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 8. panta trešo daļu, 36. panta pirmo, trešo daļu, 37. panta pirmās daļas 4. punktu, piekto un sesto daļu, 45. panta trešo un ceturto daļu, Jelgavas novada domes 2023.gada 29.marta lēmumu Nr. 48 (pielikums protokolam Nr. 8/2023) “Par dzīvokļa īpašuma nodošanu atsavināšanai par nosacīto cenu”, Pašvaldības mantas novērtēšanas, aprites un atsavināšanas komisijas 2024.gada 18.aprīļa lēmumu (sēdes protokols Nr.5), Jelgavas novada dome **nolemj:**

1. Apstiprināt dzīvokļa īpašuma Slimnīcas iela 3-5, Kalnciemā, Kalnciema pagastā, Jelgavas novadā, kadastra numurs 54119000900, kas sastāv no dzīvokļa Nr. 5 (telpu grupas kadastra apzīmējums 54110010015001005, kopējā platība 42,7 m2) un tam piekrītošajām kopīpašuma 427/3575 domājamām daļām no būves ar kadastra apzīmējumu 54110010015001 un zemes vienības ar kadastra apzīmējumu 54110010015 nosacīto cenu 7600 EUR (septiņi tūkstoši seši simti *euro*).
2. NosūtītD. S. piedāvājumu izmantot īrnieka pirmpirkuma tiesības uz nekustamo īpašumu Slimnīcas iela 3-5, Kalnciemā, Kalnciema pagastā, Jelgavas novadā, kadastra numurs 54119000900, par apstiprināto nosacīto cenu.
3. Pēc D. S. paziņojuma saņemšanas par pirmpirkuma tiesību izmantošanu, uzdot domes priekšsēdētājam slēgt pirkuma līgumu, paredzot, ka pilna samaksa veicama normatīvajos aktos noteiktā kārtībā. Pārdodot īpašumu uz nomaksu, piešķirt personai tiesības nostiprināt iegūto īpašumu zemesgrāmatā uz sava vārda, ja persona vienlaikus zemesgrāmatā nostiprina ķīlas tiesības par labu atsavinātājam, līdz pilnas pirkuma summas samaksai.

Domes priekšsēdētāja p.i. I.Vītola

L.Lauga 26354150